Montejo de la Vega de la Serrezuela

Montejo de la Vega de la Serrezuela [monTEĥo delaBEga delasereZŬEla] estas municipo en la nordoriento de la provinco Segovio, lime kun la sudo de la provinco Burgoso, en la regiono Kastilio-Leono, Hispanio. Ĝi apartenas al la distrikto Partido Judicial de Riaza. La loknomo Montejo de la Vega de la Serrezuela estas komprenebla etimologie kiel Monteto de la Valo de la Montetaro. Estas alia samprovinca municipo en la mala parto de la provinco samnoma nome Montejo de Arévalo.

180px|eta|maldekstra|Montejo de la Vega de la Serrezuela en la provinco Segovio.
230px|eta|maldekstra|Ruinoj de la preĝejo de San Martín del Casuar.

Geografio
Ĝia municipa teritorio okupas totalan areon de 27,85 km² kaj laŭ la demografia informo de la municipa censo fare de la INE en 2021, ĝi havis 141 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte preskaŭ 320 el 1910-aj jaroj.  

Ĝi distas 98 km de Segovio, provinca ĉefurbo; ĝi limas kun municipoj Milagros (Burgos), Fuentelcésped (Burgos), Maderuelo, Pardilla (Burgos), Villaverde de Montejo kaj Valdevacas de Montejo.

Proksime estas la gorĝoj de la rivero Riaza deklaritaj natura parkol (Natura Parko Hoces del Río Riaza) kaj la restaĵoj de la monaĥejo El Casuar en danĝera stato de ruiniĝo.​ 

Historio
La areo apartenis unue al la Regno Kastilio. En Mezepoko okazis reloĝado. Ĝi apartenis al la Comunidad de villa y tierra de Montejo de la Vega. 

En la 11-a jarcento la literumado estis Montelionem. En 1123 estis mencio kiel Monteio, kaj poste oni aldonis la kromaĵon "de la Vega de la Serrezuela", reference al la valo de la rivero Riaza kaj al la montaro Serrezuela de Pradales.

La loĝloko estis ĉefurbo de la "Comunidad de Villa y Tierra de Montejo de la Vega".​

En la 1950-aj jaroj, la iama municipa teritorio de Linares del Arroyo disiĝis inter la municipoj de Maderuelo kaj Montejo de la Vega de la Serrezuela, dum la loĝantaro estis translokigita al la tiam municipo La Vid en la provinco Burgoso, kiel grupigo rilata al la konstruado de la akvorezervejo de Linares. 

Aktualo
Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj) kaj rilata komercado. Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo de Sankta Andreo; la ermitejo de la Virgen del Val; restaĵoj de muregoj kaj ruinoj de la kastelo; ruinoj de la iama preĝejo San Martín Casuar; naturaj grotoj, kiel Búho, Cazorra, kaj Murcielaguera; subteraj vinkeloj; romia ponto super la rivero Riaza; rivermuelejo ktp.

 Vidu ankaŭ 
 Municipoj de la provinco Segovio

 Referencoj 

Kategorio:Municipoj de Segovio